section_heading: Pjesma
paragraph_text: November Rain se pojavljuje na albumu Use Your Illusion I. Jedna je od najdužih pjesama sastava - traje 8 minuta i 57 sekundi. Pjesma je rock balada slična pjesmi Led Zeppelina Stairway to Heaven ili Queena Bohemian Rhapsody. Druga je najduža pjesma albuma nakon pjesme "Coma" koja traje 11 minuta. Axlova upečatljiva melodija na klaviru daje poseban ton pjesmi. Na koncertima je često falio orkestar koji je upotpunjavao pjesmu kao u spotu. To je najduža pjesma koja je dosegla sam vrh Billboardove ljestvice. Pjesma je šesta i posljednja koja je bila u prvih 10 na top ljestvicama. Na radijima pjesma je često skraćivana na otprilike pet ili šest minuta, ali radiji posvećeni rock glazbi puštali su čitavu verziju pjesme. Slashov gitarski solo u pjesmi zasjeo je na šesto mjesto 100 najboljih gitarskih solaža prema Guitar Worldu.